Document ID: /roh_data/filtered/fineweb-2-filterrobots_roh.jsonl.gz/74206

Devoziun pils affons e lur mummas
mesjamna, ils 12 da fevrer allas 16.00 uras
Tema: La sanadad
Sin la fiasta da S. Plasch lein nus tematisar ensemen cun vus affons la sanadad. Nus vegnin ad udir tgei che sogn Plasch ha fatg e naturalmein astga ina pintga historia era buca muncar.
Sur Bronislaw dat als affons e tuts presents la benedicziun da sogn Plasch. Tut ils affons e lur famiglias ein cordialmein envidai da prender part alla devoziun.
Nus selegrein sin vies cumparer
Loredana e Patrizia
S. Messa da laud
Dumengia, ils 16 da fevrer 2020 allas 18.30 uras
cun sur dirk jasinski
La baselgia catolica sa e vul esser actuala e viventa.
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Per passentar ina cuminonza viventa e cartenta ein tuts envidai suenter il survetsch divin tier in refrestg ella Sentupada. Nus selegrein da seveser cun vus.
Transmissiun directa dalla s. messa da laud
dumengia, ils 16 da fevrer 2020 allas 18.30 uras
Radio Maria emetta gi per gi survetschs divins, occurenzas cristianas, conferenzas ed intervestas e producescha in vast program catolic cun differents referents ord la Baselgia, la politica e l’economia.
Dumengia, ils 16 da fevrer allas 18.30 uras emetta Radio Maria directamein la S. Messa da laud che ha liug en baselgia parochiala a Laax.
Vus retscheveis Radio Maria direct sur l’app da Radio Maria, sur il radio digital DAB+, sin la pagina d’internet www.radiomaria.ch, sin Kabel (UPC oder Quickline) sco era tier Swisscom TV.
concert cun toby meyer
vendergis, ils 21 da fevrer 2020 allas 19.00 uras en baselgia
Texts autentics e musica che tschaffa ins: Quei ei Toby Meyer. Cun siu album actual «Freiheit – Mini Gschicht mit Gott» eis el entraus sin plaz 22 dalla parada da hits Svizra, ei sepresentaus en differentas producziuns da televisiun ed ei momentan sin turnea cun varga 300 concerts en Svizra.
Quellas 12 canzuns novas raquentan la historia da sia veta. El raquenta da ses sentiments, co el ei naschius nunplanisau ed en in mument fetg nunadattau sco era dad encarschadetgna e co el ha puspei anflau speronza, senn e libertad. La forza da ses plaids e da ses tuns vegnan ord sia profunda cardientscha.
Cun ses concerts sustegn Toby Meyer la lavur dall’ovra d’agid per affons “Compassion Schweiz”. L’entrada ei gratuita. Tgi che vul astga bugen sustener il project cun ina collecta.
Seschei inspirar dalla musica e dils texts da Toby Meyer. Silsuenter cordial invit tier in refrestg ella Sentupada.
Ulteriuras informaziuns sur da Toby Meyer anfleis Vus
sin sia pagina d’internet: www.tobymeyer.ch.
S. Messa cun il sacrament dall’uncziun
gievgia, ils 12 da mars 2020 allas 14.00 uras
Cordial beinvegni a tuttas parochianas e tuts parochians al survetsch divin cun il sacrament dall’uncziun. L’uncziun vul porscher forza, confiert e speronza ella veta da mintgagi, denton era perseveronza en gis da malsogna e maldispostadad.
Suenter messa porscha l’Uniun da dunnas caffè e petta ella Sentupada.
In cordial engraziament allas gidontras pigl engaschi.
S. Messa da laud
Dumengia, ils 15 da mars 2020 allas 18.30 uras
cun uestg auxiliar marian eleganti
La baselgia catolica sa e vul esser actuala e viventa.
Cordial invit a nossa secunda messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Per passentar ina cuminonza viventa e cartenta ein tuts envidai suenter il survetsch divin tier in refrestg ella Sentupada. Nus selegrein da seveser cun vus.
Vendita da rosas
Sonda, ils 21 da mars 2020 naven dallas 9 uras avon il Volg
Cun cumprar ina rosa saveis Vus porscher agid pil dretg sin nutriment per carstgauns che ston viver en pupira.
Gia ordavon in sincer “Dieus paghi” per Vies sustegn.
Invit alla tschavera da suppa
Dumengia, ils 5 d’avrel 2020
Suenter il survetsch divin dalla dumengia selegrein nus da s’entupar cun Vus tier quella tschavera communabla ell’aula Grava.
Dieus paghi al Cussegl pastoral ed a tut quels che segidan sin ina moda ni l’autra en favur dalla campagna da Cureisma.
Radunonza generala dalla pleiv roman-catolica
vendergis, ils 3 d’avrel 2020 allas 20.00 uras ella sentupada
Il quen annual san ins retrer sin canzlia ni tier il secretariat dalla pleiv.